text: फिलहाल सूबे में भाजपा के पूर्व मुख्यमंत्री भगत सिंह कोश्यारी, भुवन चंद्र खंडूड़ी और रमेश पोखरियाल निशंक के अलावा कांग्रेस से पाला बदलकर आए पूर्व मुख्यमंत्री विजय बहुगुणा के नाम पर अकटलें लगाई जा रही हैं. इसके अलावा भाजपा प्रदेश अध्यक्ष एवं विधानसभा में विपक्ष के नेता अजय भट्ट और सतपाल महाराज को भी इस पद का प्रबल दावेदार माना जा रहा था, लेकिन भट्ट के विधानसभा चुनाव हारने से सीएम पद की दावेदारी से उनका पत्ता साफ होता नजर आ रहा है.